Ана Мария Навалес
Тази бездейна сутрин…

Превод от испански: Рада Панчовска, —

chitanka.info

Тази бездейна сутрин

изгубих едно стихотворение.

Отлетя като хладен вятър,

като лист от есента

обжарен. Стиховете

тръпнеха от гибел и забрава.

С горест стъпих на улицата,

търсейки стария образ,

който времето нарисува в дъжда;

златото на едно минало, вече смътно.

Но всичко беше на онази потулила се

хартия, която обвиваше ключа

на моята къща и думите.

Ненужно е вече да търся сега

сред пепели и книги

единственото стихотворение, което написах

и някой ще е скъсал на една пресечка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.